SUID-AFRIKAANSE RADIOLIGA 
SARLNUUS SONDAG 01 Julie 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitge- 
saai word. Om na oudio via die web, of dmv. Echolink deur ZS6FGCGS, besoek 
www.sarl.org.za klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


Hierdie uitsending word gedoen deur George, ZS6ONE, vanuit Pretoria met her- 
leidings op 51,400 14,235, 10,135, 7,066 en 3,695 MHZ asook 438,825 MHz in 
die Pretoriagebied. (Ander nuuslesers verander soos toepaslik). 


In die nuus vandag; 


SARL-PRESIDENT GAAN BELANGRIKE VERANDERINGS OP 
VANAAND SE NET BESPREEK 


SA AMSAT VERANDER WEER HUL KONFERENSIEDATUM 
HELP ONS OM OP TELEFOONKOSTES TE BESPAAR 


MAAK GEREED VIR DIE IARU-HF-WÊRELDKAMPIOENSKAP, 14-15 
JULIE 


U luister na ZS6SRL. Bly ingeskakel vir die volledige berigte oor die voorge- 
noemde items, sowel as ander belangrike en interessante berigte. 


SARL-PRESIDENT GAAN BELANGRIKE VERANDERINGS OP 
VANAAND SE NET BESPREEK 


Tydens laasweek se strategiese sessie het die SARL-Raad besluit op groot veran- 
derings wat die ontwikkeling van amateurradio gaan verbeter en die voordele 
wat lede toekom sal vermeerder. Graham Hartlett sal tydens vanaand se net 
die nuwe voorstelle en implimenteringsdatums bespreek. Sommige veranderings 
gaan amper dadelik gebeur terwyl ander oor die volgende 6 tot 9 maande in 
werking tree. Ontmoet vir Graham om 19:00 vanaand op `n herhaler naby jou. 


Die Presidentsnet sal om 20:00 gevolg word deur die INTEGNET met `n be- 
spreking van die SARL-sendontvangerprojek deur Andrew Roos. Die doelwit is 
om n intreevlak-HF-radio te ontwerp en te industrialiseer wat teen n lae koste 
vervaardig kan word om HF-toegang vir nuwe amateurs, insluitend die jeug, 
te vergemaklik. Kom luister hoe Andrew die sluier lig oor hierdie opwindende 
projek. 


Besoek www.sarl.org.za en klik op ARMI vir volledige besonderhede, frekwen- 
sies en n skakel na internetstroming en echolink. Klubs word aangemoedig 
om hul herhalers aan die konferensietelefoonverbinding te koppel. Stuur die 


telefoonnommer en besonderhede van die herhaler wat gebruik gaan word aan 
armi@sarl.org.za voor 12:00 vandag. 


SA AMSAT VERANDER WEER HUL KONFERENSIEDATUM 


As gevolg van probleme by die vergaderplek moes SA AMSAT die datum van 
die 2007 Ruimtesimposium verander na 6 Oktober. Meer besonderhede is op 
die web beskikbaar by www.amsatsa.org.za. Die Septemberdatum wat laasweek 
aangekondig was bots met `n ander konferensie wat ook by die Sentechlokaal 
plaasvind. 


n Sinopsis van voorgestelde referate word ingewag. Dit behoort van n teg- 
niese of operasionele aard wees en enige van die volgende onderwerpe behan- 
del: satellietkommunikasie, swakseinkommunikasie, wentelbaanmeganika, sagte- 
waretoepassings en ruimteverkenning soos SETI. Ander relevante onderwerpe 
sal ook oorweeg word. Die sperdatum vir indiening van n synopsis is 15 Augus- 
tus 2007. 


HELP ONS OM TELEFOONKOSTES TE BESPAAR 


Die SARL-tesourier het die dramatiese styging in ons maandelikse kommu- 
nikasiekostes uitgelig. Analise dui daarop dat oproepe na selfone die probleem 
is. Wanner u `n boodskap op die NARS-stempos laat, gee asseblief u landlyn- 
nommer of, indien dit `n versoek vir inligting is, u e-posadres. Die besparing is 
byna drievoudig per oproep wat, gereken oor `n maand, n beduidende bedrag 
geld uitmaak wat eerder aangewend kan word om ander projekte of dienste aan 
lede the befonds. 


Die kantoortelefoon word beman tussen 09:00 en 13:00, Maandae tot Vrydae, 
wat ook ons oop kantoorure is. Die res van die tyd betee ons kantooradmin- 
istrateur aan administratiewe sake. E-pos en fakse kan enige tyd, dag of nag, 
gestuur word. Onthou om die volle 13-syfer faksnommer 088 011 675 2793 te 
gebruik om n faks te stuur. 


MAAK GEREED VIR DIE IARU-HF-WÊRELDKAMPIOENSKAP, 14-15 
JULIE 


Volgens die Sekretaris van die TARU, Dave Sumner, het deelname aan die TARU- 
HF-Wêreldkampioenskap goed gegroei oor die afgelope 4 jaar, ten spyte van die 
afname in die sonsiklus. Die skep van Laekrag- en @ORP-kategorieë het bygedra 
tot beide die groei in die gewildheid sowel as die mededingendheid van die 
kompetisie. 


Die ARRL administreer die HF-Wêreldkampioenskap namens die TARU. 'Ty- 
dens sy Mei 2007 vergadering van die IARU Administratiewe Raad is verskeie 
aangeleenthede rakende die kompetisie bespreek. Die ARRL is versoek om die 
nodige hulpbronne beskikbaar te stel om n hoë standaard van beoordeling te 
handhaaf. 


n Voorwaarde van deelname in die TARU-HF-Wêreldkampioenskap is dat elke 
inskrywer onderneem om onderwerp te wees aan die die aangekondigde reels, 


die regulasies van sy/haar lisensie-owerheid en deur die besluite van die ARRL- 
Toekenningskomitee wat namens die LARU se Internasionale Sekretariaat optree. 
Deelnemers wat voorloop kan verwag dat hulle inskrywings deeglik ondersoek 
sal word. Indien uitsonderlike resultate gelewer word moet deelnemers bereid 
wees om te verduidelik hoe dit behaal is. 


Onthou: Tesame met die sone en “HO Stasie” vermenigvuldigers is daar nog 
vier bykomende vermenigvuldigers per band beskikbaar deur lede van die TARU 
Administratiewe Raad sowel as die lede van streeks-TARU Uitvoerende Komitee 
te kontak. Administratiewe Raadslede stuur “AG?” pleks van hul sone, terwyl 
Uitvoerende Komiteelede “R1”, R2 of “R3” stuur volgens hul streek. 


KOMPETISIENUUS 


Die Durban ARK se Midwinter 80 meter Sprint sal op die lug wees op Woensdag 
4 Julie 2007, dit begin om 19:00 SAT en eindig om 20:00 SAT. Dit is `n foon- en 
GG/PSK-sprint. `n R$- of RS$T-verslag en jou ouderdom word uitgeruil, dames 
mag 21 gebruik. 


Kontakte met stasies in dieselfde ZS-roepgebied of Suider-Afrikaanse land tel 2 
punte en kontakte met stasies in ander ZS-roepseingebiede of Suider-Afrikaanse 
lande tel 4 punte. Logstate moet per e-pos aan zs5lp@sharksden.co.za, gestuur 
word, of per gewone pos na die Durban Amateurradioklub, Brownleeplek 17, 
Bluff, Durban, 4052. 


Op Sondag 22 Julie word die Boland ARK 40 Meter Kompetisie gehou vanaf 
15:00 tot 18:00 SAT. 


Die SARL-HF-Foonkompetisie sal op Sondag 5 Augustus op die lug wees. 
Voorlopige Kompetisieuitslae. 


Die kompetisiekomitee van die 80 Meter @OSO-Gesellisheid het SARLNuus laat 
weet dat die naam van Jan, ZS1VDV, by die uitslae van die Aprilbeen van die 
80 meter @SO-Geselligheid bygevoeg moet word. Jan het 480 punte behaal wat 
hom in die gesamentlike tweede plek met die Oosrand ARK plaas. 


Daar was `n tikfout in die Engelse uitslae van die SARL-Hamnetkompetisie vir 
die Enkeloperateur Stilstaande mobiele klas. Theunis, ZS2EC ,en nie Barry nie, 
het die tweede plek behaal. Die uitslae in die Afrikaanse weergawe is korrek. 


VOORTPLANTINGSVOORSPELLING 


Hannes Coetzee, ZSGBZP, rapporteer dat die verwagte sonaktiwiteit sal wissel 
tussen laag en baie lae vlakke. Die verwagte geomagnetiese veld sal stil wees 
met moontlike aktiewe vlakke gedurende 11 tot 12 Julie. Die verwagte effektiewe 
sonvlektelling sal gedurende die komende week minder as 10 wees. 


20 m en 40 m is die beste keuse vir DX met moontlike 20 m openinge vanaf 
15:30 SAT na Indië. Na Australië toe kan 40 m om 18:00 oopmaak. Vanaf 
ongeveer 17:00 is daar moontlike 20 m openinge na Europa. Om 16:00 is daar 
moontlike kort 20 m openinge na die Weskus van die VSA. Andersins gaan 


kontakte met die Verenigde State baie uitdagend wees. Vir die morsekode- en 
digitale entoesiaste sal dit lonend wees om 10 MHz te monitor. Dit is nou weer 
die tyd om saans kontakte te maak vir jou 80 m WAZS-toekenning. Onthou dat 
HF jou nog steeds altyd kan verras. Skakel jou stel aan,luister en roep ook CO 
om seker te maak dat jy deel van die opwinding is. 


Besoek gerus www.spaceweather.co.za vir meer inligting. 
KLUBNUUS 


Die Port Elizabeth Amateurradiovereniging (PEARS) het hulle AJV op Sater- 
dag 23 Junie gehou en die volgende lede is tot die komitee verkies: 


Voorsitter: Donovan, ZS2DL; Ondervoorsitter: (Chris, ZS2AAW; Tesourier: 
Clive, ZS2RT; Sekretaris: Beavan, ZS2RL; Lede: Anthony, ZS2BA, Barry, 
ZS2EZ, Bill, ZS2ABZ, en Eric, ZS?2ECH. 


Na die vergadering is die tradisionele bring-en-braai gehou. 


Die Hibiscuskus ARK het ook onlangs hulle AJV gehou en die volgnde lede is 
verkies om op die komitee te dien: 


Voorsitter: Garnett, ZS5Z7T; Sekretaris/ Tesourier: Brian, ZS5SAZH; Lede: Jan, 
ZRSJAN, Sid, ZS5AYC, Peter, ZS5SK, Gawie, ZS5R, Mervyn, ZS5@I en Rob, 
ZS5XS. 


DAGBOEK VAN GEBEURE 


1 Julie, vanaand - Presidentsnet en Integnet; 4 Julie - Durban ARK Midwinter 
80 m Sprint; 14 15 Julie IARU-HF-Wêreldkampioenskap; 20 Julie - Laaste dag 
om referate vir SA AMSAT Ruimte Konferensie in te stuur; 22 Julie Boland 
ARK 40 m kompetisie; 5 Augustus SARL HF-foonkompetisie; 15 Augustus 

Laaste dag vir voorlegging van opsomming oor voorgestelde lesings vir SA 
AMSAT se Ruimtekonferensie; 23 Augustus - Klas B RAE;: 6 Oktober - SA 
AMSAT Ruimtekonferensie; 18 Oktober - Klas A RAF. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 695 kHrz, te luister. Vir oudiostrome en Echolink deur ZS6FCS, 
besoek www.zsémrk.org, klik op ARMI en volg die skakels. `n Heruitsending 
vind Maandagaande om 21:00 SAT op 3 215 kHz plaas. Sentech borg die uit- 
sendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger Conroy, ZR3RCO, saamgestel is en uitgesaai is deur (jou naam en roepsien) 


'n Voorspoedige week word aan almal toegewens, 73. 


/EX 


